Jawornik
Jawornik (němsce Jauernick) je hornjołužiska wjeska z 15 wobydlerjemi[1] w samym juhowuchodźe Budyskeho wokrjesa, kotraž słuša z lěta 1993 ke gmejnje Bukecy. Leži při wuchodnym kóncu Čornobóskeho rjećaza njedaloko Lubija při samej hranicy ze Zhorjelskim wokrjesom. Susodne wsy su Lejno na sewjerje, Stwěšin a Njeznarowy na sewjerowuchodźe a Dažin na juhu.
Wjeska naspomni so prěni raz w lěće 1276 jako Jawernic.[2] Ležownostne knjejstwo měješe we 18. lětstotku Lejnjanske ryćerkubło. We 1880tych měješe Jawornik po statistice Arnošta Muki štyrjoch wobydlerjow, kiž běchu wšitcy Serbja.[3] Ewangelscy wobydlerjo přisłušeja Ketličanskej wosadźe.
Žórła[wobdźěłać | žórłowy tekst wobdźěłać]
- ↑ 9. meje 2011; Wuslědki censusa 2011 za Bukečansku gmejnu
- ↑ Jawornik w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 104.
bos_Latn szl_Latn szl_Latn pol_Latn slv_Latn szl_Latn deu_Latn